Interakcia medzi Wobenzymom a Ibuprofenom pri Liečení Natrhnutej Prsnej Svaloviny
Existuje interakcia medzi Wobenzymom a ibuprofenom? Mám natrhnutý prsný sval, a vzhľadom k nesprávnej pôvodnej diagnóze a teda nesprávnej liečbe sa môj stav nijako dlhodobo nezlepšuje. Preto chcem vyskúšať Wobenzym. Bojím sa však, že iba Wobenzym nebude účinný proti bolesti.
Dobrý deň,
ďakujeme za Vašu otázku.
Medzi liekom Ibuprofen a Wobenzymom nedochdáza k žiadným interakciám. Kombinácia je teda bezpečná.
Liek Wobenzym obsahuje vhodne zostavené enzýmy (látky štiepiace bielkoviny), ktoré majú schopnosť účelne ovplyvňovať imunitu, tlmiť zápaly a opuchy, do istej miery aj rozpúšťať krvné zrazeniny. Urýchľujú priebeh zápalu a zmierňujú jeho následky, tlmia chorobné prejavy spôsobené škodlivými imunokomplexami vznikajúcimi v dôsledku protilátkových reakcií. Najčastejšie sa podáva na zmiernenie poúrazových obuchov či po operačných zákrokoch v chirurgii. Nepatrí však medzi typická analgetiká ako je napríklad Ibuprofen. Ten však neodporúčam užívať dlhšie ako tri dni kvôli možných nežiadúccim účinkom na gastrointestinálny trakt.
Ak by Vaše ťažkosti pretrvávali dlhšie, je potrebné liečbu bolesti konzultovať i s ošetrujúcim lekárom.
Prajem pekný zvyšok dňa.
S pozdravom,
PharmDr. Anna Pacalajová